Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 496

8. évfolyam 2,5 92,5 Meghatározott feltételek teljesülésekor az iskolák a 4. évfolyamot megelõzõen is elkezdhetik a nyelvtanítást. Ezért tantervünkben az 1. osztálytól terveztük az idegen nyelv oktatását. Az idegen nyelv tanításának és tanulásának a céljait a tanulók szükségletei határozzák meg. Ahhoz, hogy a diákok hazánk, Európa és a nagyvilág mûvelt polgárai lehessenek, használható és továbbfejleszthetõ idegen nyelvi tudással kell rendelkezniük, mely személyiségfejlõdésüket is elõnyösen befolyásolja. A fejlesztési feladatok a négy alapkészség (beszédértés, beszédkészség, olvasásértés, írás) területén határozhatók meg. A német nyelv mint idegen nyelv tanításának általános céljai 1–4. osztályig Kedvet ébreszteni az idegen nyelv tanulásához. Megalapozni a késõbbi nyelvtanulást (fõképp a receptív készségek fejlesztésével). Segíteni – a közös játékok és csoportmunkák kapcsán – a tanulók együttmûködési készségét, toleranciáját. Néhány alapvetõ tanulási stratégiát elsajátíttatni az alsó tagozatos tanulókkal. A gyermekkorban kezdõdõ nyelvtanulás az anyanyelvhez hasonlóan történik. A tanulók az életkoruknak és értelmi szintjüknek megfelelõ érdekes, értelmes tevékenységekben vesznek részt, és ennek során a célnyelvet hallva haladnak elõre a nyelvelsajátítás folyamatában. A szituációk, kontextusok és egyéb ráutaló, megértést szolgáló eszközök segítik õket az idegen nyelv adekvát használatában. A német nyelv mint idegen nyelv tanításának általános céljai és feladatai az 5–8. évfolyamon Elsõ helyen a motiváció fenntartása áll. Értelmes munkával kell a tanulókat sikerélményhez juttatni. Az élõ idegen nyelv mûveltségi terület céljai és tartalmai összhangban vannak az alaptanterv többi mûveltségi területének céljaival és tartalmaival, valamint az Európa Tanács ajánlásaival. Az élõ idegen nyelvet a közoktatásban részt vevõ minden diáknak kötelezõ tanulnia a negyedik évfolyamtól a tankötelezettség végéig. Továbbra is a receptív készségek fejlesztése áll a középpontban, de egyre nagyobb hangsúlyt kap a beszédkészség fejlesztése is. Fontos cél a tanulók olvasási igényének kialakítása (autentikus szövegek segítségével), valamint az íráskészség fokozatos fejlesztése. A témakörök a tanterv egyéb tantárgyi tartalmait is felölelik, megkönnyítve ezzel az idegen nyelvi megértésüket. E korosztály (10–14 évesek) még mindig fõképp a memóriájára támaszkodik, de már képes a szabályszerûségek megértésére is. Fontos feladat, hogy segítsük autonóm nyelvtanulóvá válni tanulóinkat. A négy év során el kell jutniuk a nyelvtanulási stratégiák olyan szintû használatáig, hogy képesek legyenek az iskolán kívüli világ (televízió, film, zene, irodalom stb.) idegen nyelvi hatásainak hasznosítására, a használható nyelvtudás elsajátítására. Fejlesztési feladatok Az élõ idegen nyelv tanításának és tanulásának alapvetõ célja a kommunikatív kompetenciák kialakítása. A kommunikatív nyelvi kompetencia fogalma a használható nyelvtudással azonos. Olyan, a szituációnak megfelelõ nyelvhasználati képességet jelent, amelynek mérése, ill. értékelése a négy alapkészségen keresztül lehetséges. A kommunikatív kompetenciák fejlesztése azt jelenti, hogy személyes, oktatási, közéleti és szakmai szempontból használható nyelvtudással kell rendelkezniük a tanulóknak a kötelezõ oktatás végére. Kedvezõ attitûd és megfelelõ motiváció alakuljon ki a nyelv, a nyelvtanulás és a tanult nyelvet beszélõ népek kultúrája iránt! Legyenek képesek a tanulók nyelvtudásukat egész életükben megtartani, önállóan fejleszteni, az elsajátított nyelvtanulási stratégiák segítségével új nyelveket megtanulni! A helyi tantervekben a NAT által meghatározott minimális szintnél magasabb is elõírható egy vagy több alapkészség esetében. Ezek a szintek összhangban vannak az Európa Tanács szintjeivel, és a tankötelezettség végére minden tanulónak legalább önálló nyelvhasználóvá kell válnia (B1); az általános iskola végére pedig – egy nyelvbõl – a NAT követelményei alapján A1-es szintre kell a tanulónak eljutnia. (A 6. évf. végén min. A1 szintre. Lásd a mellékleteket!) A tanterv szókincse

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes